Upravno vijeće

Kino Edison, multimedijski centar za kulturno – turističke sadržaje

|  |  |  |  |
| --- | --- | --- | --- |
|  | |  |  |
|  | |  |
|  |  |  |

**Z A P I S N I K**

Sa 18. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 30. siječnja 2024. godine, s početkom u 10,00 sati u ustanovi „Kino Edison, multimedijski centar za kulturno–turističke sadržaje“ Šetalište dr. Franje Tuđmana 13.

**PRISUTNI ČLANOVI VIJEĆA**: Ida Galović

Sanja Zanki Pejić

Lana Dojčinović Matovina

**OSTALI PRISUTNI**: Ivan Gojmerac, ravnatelj Ustanove

Danijela Družak Rade

Predsjednica Upravnog vijeća otvorila je sjednicu i sve prisutne srdačno pozdravila, te konstatirala kvorum kako bi donesene odluke na sjednici bile pravovaljane. Predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 17. sjednice Upravnog vijeća

2. Usvajanje Odluke o trećoj izmjeni Odluke o koeficijentima za radna mjesta i o visini osnovice za

određivanje plaće za radnike u Ustanovi „Kino Edison, multimedijski centar za kulturno-turističke

sadržaje“

3. Razno

Predloženi dnevni red jednoglasno je usvojen.

**Ad.1. Usvajanje zapisnika sa 17. sjednice Upravnog vijeća**

Zapisnik sa 17. sjednice Upravnog vijeća članicama je dostavljen ranije uz poziv za ovu sjednicu, te je isti bez rasprave jednoglasno usvojen.

**Ad.2**. **Usvajanje Odluke o trećoj izmjeni Odluke o koeficijentima za radna mjesta i o visini**

**osnovice za određivanje plaće za radnike u Ustanovi „Kino Edison, multimedijski centar**

**za kulturno-turističke sadržaje“**

Izvjestitelj ove točke dnevnog reda, ravnatelj ustanove „Kino Edison, multimedijski centar za kulturno–turističke sadržaje“ upoznao je Upravno vijeće s potrebnim izmjenama Odluke o koeficijentima za radna mjesta i o visini osnovice za određivanje plaće za radnike u Ustanovi „Kino Edison, multimedijski centar za kulturno-turističke sadržaje“. Riječ je o trećim izmjenama predmetne Odluke kojima se u članku 2. mijenjaju stavak 2. i 4. U stavku 2. mijenja se iznos osnovice za izračun osnovne plaće te isti sada iznosi 486,00 eura. Stavak 4. mijenja se na način da se vrijeme isplate neoporezivog mjesečnog dodataka na plaću u iznosu od 100,00 eura produžuje do 31. siječnja 2024. godine, a dodatak na plaću od 53,10 eura isplaćivati će se od 1. veljače do 30. travnja 2024. godine.

**Ad. 3. Razno**

Pod ovom točkom dnevnog reda nije bilo tema za raspravu.

Dovršeno u 10,20 sati.

Tajnica Upravnog vijeća Predsjednica Upravnog vijeća

Danijela Družak Rade Ida Galović